mlebet tim Perancis U-21 ing pundi piyambakipun menang wonten ing seleksi kapisanan tanggal 3 September 2004 kanggé kamenangan 1-0 saking Israèl wonten ing kualifikasi kanggé taun 2006 UEFA European Under-21 Football Championship. Ribéry damel gol kapisananipun kangg tim Perancis U-21 gangsal dinten candhakipun nalika Perancis menang 1-0 saking Slovakia wonten ing pertandhingan uji coba. Tanggal 15 November 2005, piyambakipun ugi damel gol nalika Perancis nglawan Inggris wonten ing pertandhingan kualifikasi kanthi agrégat 3-2 saengga Perancis saged mlebet final. Total wonten ing U-21 Ribéry main wonten ing 13 pertandhingan kanthi nyumang 2 gol. Ribéry pikantuk pertandhingan kapisananipun wonten ing tim sénior nalika menang 1-0 saking Meksiko tanggal 27 Mei 2006 nalika main minangka pemain penggati wonten ing menit kaping 74 ingkang lajeng paring assist dhateng striker David Trézeguet. Tanggal 27 Juni, piyambakipun damel gol kapisananipun wonten ing tim sénior nalika Perancis menang 3-1 saking Spanyol wonten ing babak 16 besar Piala Donya 2006 Piyambakipun ugi main wonten ing babak Final nalika Perancis kasor saking Italia wonten ing adu pénalti.